21.10.2021 nr 4-11/247-3

SILLAMÄE LINNAVALITSUS

KIRJALIK ETTEPANEK

alla lihthanke piirmäära jääva teenuse tellimiseks

**„Jäätmejaama haldamise tarkvara ostmine“**

SILLAMÄE 2021

Lugupeetud pakkuja!

Kutsume Teid osalema hankel „**Jäätmejaama haldamise tarkvara ostmine**“ vastavalt kirjalikus ettepanekus ja selle lisades toodud tingimustele. Sillamäe Linnavalistus kavatseb osta tarkvara jäätmejaama haldamiseks.

Hange korraldatakse eesmärgiga kasutada säästlikult ja ratsionaalselt Sillamäe rahalisi vahendeid, et leida soodsaim pakkuja teenuse osutamiseks.

Riigihange viiakse läbi vastavalt riigihangete seadusele ja Sillamäe Linnavalitsuse 06. septembri 2018.a määrusele nr 10 „Sillamäe linna hankekord”.

Pakkumus palume esitada **27. oktoobriks 2021. a kell 11.00** elektrooniliselt aadressile [linnavalitsus@sillamae.ee](mailto:linnavalitsus@sillamae.ee). Pakkumuse maksumus näidata vastavalt kirjaliku ettepaneku tingimustele (Lisa 1).

Pakkuja kvalifitseerimistingimused, pakkumuse esitamise kord ja nõuded pakkumusele on

määratud kirjalikus ettepanekus ja selle lisades.

Lugupidamisega

Alina Nevent

Sillamäe Linnavalitsuse

keskkonnaspetsialist

[nevent@sillamae.ee](mailto:nevent@sillamae.ee)

3925731

1. **ÜLDOSA**
   1. Hankija Sillamäe Linnavalitsus (edaspidi ka hankija, registrikood: 75003909; asukoht: Kesk tn 27, Sillamäe linn, 40231, Ida-Viru maakond, telefon 39 25 700, e-post: [linnavalitsus@sillamae.ee](mailto:linnavalitsus@sillamae.ee)) teeb pädevatele pakkujatele ettepaneku esitada pakkumus vastavalt kirjalikus ettepanekus sisalduvatele tingimustele.
   2. Juhul kui kirjalikus ettepanekus ja selle lisade vahel on vastuolusid, või võimaldavad need mitmesugust tõlgendust, tuleb hankemenetluse käigus esitada hankijale küsimused selgituste saamiseks. Juhul kui pakkuja ei esita vastuolude kohta küsimusi, on hankijal õigus hankelepingu sõlmimisel või täitmise ajal valida hankija jaoks sobivaim tõlgendus. Pärast pakkumuse esitamist ei rahulda hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.
2. **RIIGIHANKE ESE JA TÄHTPÄEVAD**
   1. Riigihanke esemeks on tarkvara ostmine jäätmejaama haldamiseks ning tarkvara igakuine haldamine.
   2. Pakkumuste esitamise tähtpäev on 27.10.2021 kell 11.00.
   3. Hankelepingu täitmise periood on alates 15.11.2021 kuni 31.12.2022.
3. **SELGITUSTE SAAMISE KORD**
   1. Igal hankemenetluses osaleval isikul ja huvitatud isikul, kellel on vastaval hetkel võimalus selles hankemenetluses osaleda, on õigus esitada lisateabe saamiseks küsimusi elektrooniliselt esitades e-kirja aadressile [linnavalitsus@sillamae.ee](mailto:linnavalitsus@sillamae.ee).
   2. Esitatud küsimustele vastab hankija hiljemalt kolme (3) tööpäeva jooksul vastava taotluse saamisest arvates. Hankija võib mõjuvatel põhjustel pakkujale antud dokumentide või selgituste esitamise tähtaega pikendada (RHS § 46 lg 4).
   3. Hankija võib nõuda pakkujalt asjakohast selgitust, kui ta leiab, et pakkumuse maksumus on hankelepingu eeldatava maksumusega võrreldes põhjendamatult madal. Pakkuja on kohustatud selgituse esitama viie (5) tööpäeva jooksul vastava nõude saamisest arvates (RHS § 115 lg 1).
4. **PAKKUJA KÕRVALDAMINE**
   1. Hankija ei sõlmi hankelepingut ja kõrvaldab hankemenetlusest pakkuja, kellel esineb RHS § 95 lõikes 1 sätestatud kõrvaldamise alused.
   2. Hankija võib kõrvaldada hankemenetlusest ka pakkuja, kellel esineb RHS § 95 lõikes 4 sätestatud alused.
   3. Hankija kontrollib pakkuja kõrvaldamise aluseid vastavalt RHS §-s 96 sätestatule.
5. **PAKKUJA KVALIFIKATSIOON**
   1. Hankija kontrollib Eestis asuva pakkuja registreeringut äriregistris (tõendit ei pea esitama). Välisriigis registreeritud pakkuja peab esitama registreeringu nõude täitmise kohta asjakohase tõendi (RHS § 99).
   2. Pakutav tarkvara peab olema kasutusel vähemalt kolmes jäätmejaamas, pakkumises on vaja nimetada  jäätmejaamad / tellijad, kes seda kasutavad (Lisa 3).
   3. Pakutav tarkvara peab võimaldama teostada reaalajas X-tee teenuste kaudu kontrolli, kas jäätmejaama külastaja on elukohta registreering on Sillamäe linnas.
   4. Pakutavale tarkvarale peab olema Sillamäe Linnavalitsusel online juurdepääs kontrollimaks jäätmemajas toimuvat.

1. **PAKKUJA KVALIFIKATSIOONI KONTROLLIMINE**
   1. Hankija kontrollib vastavalt RHS §-le 98, kas pakkuja tehniline ja kutsealane pädevus vastavad kirjalikus ettepanekus esitatud kvalifitseerimise tingimustele.
   2. Pakkuja esitab kvalifikatsiooni nõuet tõendavat kinnitust koos pakkumusega (Lisa 1)
   3. Hankijal on õigus kontrollida pakkuja kvalifikatsiooni kogu hankemenetluse vältel, ja kui talle saab teatavaks asjaolu, et pakkuja tehniline ja kutsealane pädevus ei vasta kirjalikus ettepanekus esitatud kvalifitseerimise tingimustele, teha uus otsus pakkuja kvalifitseerimise kohta ning jätta pakkuja kvalifitseerimata.
   4. Kvalifitseerimata jäetud pakkuja ei osale edasises hankemenetluses.
2. **NÕUDED PAKKUMUSELE JA PAKKUMUSE KOOSTAMISE JUHEND**
   1. Pakkumus tuleb esitada elektrooniliselt digitaalselt allkirjastatud 2. augustiks 2021 aadressile [linnavalitsus@sillamae.ee](mailto:linnavalitsus@sillamae.ee).
   2. Pakkumus peab vastama kirjalikus ettepanekus sätestatud tingimustele ja ei tohi sisaldada täiendavaid tingimusi lisaks nõutule ega olla mis tahes viisil eksitav. Parandused, vahele kirjutused ja muudatused pakkumuse dokumentides ei ole lubatud.
   3. Pakkumus peab sisaldama kirjaliku ettepaneku lisasid, mida on hankija hankemenetluse käigus nõudnud.
   4. Pakkumus tuleb vormistada eesti keeles. Võõrkeelsetele dokumentidele peab lisama vannutatud tõlgi digitaalse allkirjaga kinnitatud eestikeelse tõlke, originaal ja tõlge peavad olema koos ühendatud.
   5. Pakkumuse maksumuse tabelis tuleb täita kõik tühjad lahtrid. Pakkumus peab sisaldama maksumust eurodes ilma käibemaksuta ja koos käibemaksuga kaks kohta pärast koma ning vastama pakkumuse maksumustabeli vormile (kirjaliku ettepaneku Lisa 1). Maksumustabeli iga rida peab olema täidetud, ei ole lubatud teha muudatusi ega lisada tingimusi ning selles ei tohi olla täitmata kohti.
   6. Pakkumus peab olema jõus minimaalselt 30päeva. Pakkumus on pakkuja tahteavaldus hankelepingu sõlmimiseks, mis on pakkujale siduv alates pakkumuste esitamise tähtpäevast vähemalt kuni kirjalikus ettepanekus määratud pakkumuse jõusoleku minimaalse tähtaja lõppemiseni. Hankija võib pakkuja pakkumuse jõusoleku tähtaega pikendada teatades vastavast soovist kirjalikult.
   7. Pakkumuse variantide ja alternatiivlahenduste esitamine ei ole lubatud.
   8. Pakkumus esitada tervikule.
   9. Pakkujal pole lubatud esitada tingimuslikku pakkumust ega tingimusi, mis ei tulene kirjalikust ettepanekust ning selle lisadest.
3. **PAKKUMUSTE ESITAMINE JA AVAMINE**
   1. Pakkumused avatakse kirjalikus ettepanekus pakkumuse esitamise tähtpäeval ehk 27. oktoobril 2021.
   2. Pakkuja kannab kõik pakkumuse ettevalmistamisega ning esitamisega seotud kulud.
   3. Hankija ei avalikusta pakkumuste avamisel pakkumuste sisu osas, mis rikuks pakkujate ärisaladust või kahjustaks nendevahelist konkurentsi. Hankija käsitleb pakkumusi konfidentsiaalsete dokumentidena, ei avalda nende sisu ja ei anna neid hankemenetlusega mitteseotud isikutele, v.a. seaduses ettenähtud juhul. Hankija kasutab pakkumusi vaid pakkujate kvalifitseerimiseks, pakkumuste vastavaks tunnistamiseks ja hindamiseks.
   4. Pakkuja märgib pakkumuses, milline teave on pakkuja ärisaladus ning põhjendab teabe ärisaladuseks määramist. Ärisaladusena ei või märkida RHS § 111 lõikes 5 toodud asjaolusid.
4. **PAKKUMUSTE VASTAVAKS TUNNISTAMINE VÕI TAGASILÜKKAMINE**
   1. Hankija lükkab pakkumuse tagasi, kui pakkumus ei vasta kirjalikus ettepanekus ning selle lisades esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest.
   2. Sisulisteks kõrvalekalleteks loetakse tingimusi, mis vähendavad hanke mahule esitatud nõudeid või vähendavad hanke kvaliteedile esitatud nõudeid või võrreldes kirjalikus ettepanekus esitatuga kitsendavad hankija õigusi või vähendavad pakkuja kohustusi.
   3. Hankemenetluses osalejad kohustuvad järgima lisades toodud vorme. Nendest kõrvalekaldumisel on hankijal õigus tunnistada pakkumus mittevastavaks.
   4. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtajaks esitanud nõutud selgitust.
   5. Hankijal on õigus kõik pakkumused tagasi lükata ka järgmistel juhtudel:
      1. juhul, kui kõikide vastavaks tunnistatud pakkumuste maksumused ületavad hankelepingu eeldatavat maksumust;
      2. juhul, kui eduka pakkuja pakkumuse maksumus ületab hankelepingu eeldatavat maksumust;
      3. juhul, kui hankemenetluse jätkamine on olukorra muutumise tõttu muutunud hankija jaoks ebaotstarbekaks;
      4. juhul, kui peale pakkumuste avamist selgub, et hankija on oma vajadusi tehnilises kirjelduses ekslikult valesti kirjeldanud.
   6. Kirjalik teade kõikide pakkumuste tagasilükkamise kohta edastatakse pakkujatele elektrooniliselt viivitamata, kuid mitte hiljem kui 3 tööpäeva jooksul otsuse tegemisest arvates.
5. **PAKKUMUSTE HINDAMINE**
   1. Pakkumuste hindamine viiakse läbi vastavalt RHS § 85 lõikes 4 sätestatule ning majanduslikult soodsaima pakkumuse väljaselgitamisel arvestab hankija ainult pakkumuse hinda, kuna hankija jaoks sõltub pakkumuse majanduslik soodsus ainult pakkumuse hinnast ja kõik muud tulevase hankelepingu tingimused, sealhulgas hankelepingu esemega seotud kriteeriumid, on kirjalikus ettepanekus ammendavalt kindlaks määratud.
   2. Pakkuja poolt pakkumuses esitatud pakkumuse kogumaksumus tuleneb pakkuja poolt täidetud ja esitatud kululoendist.
   3. Kui pakkumuse maksumuses esineb arvutusviga, parandab hankija arvutusvea ja teatab sellest pakkujale kirjalikku taasesitamist võimaldavas vormis. Pakkuja vastab hankijale samas vormis hiljemalt kolme (3) tööpäeva jooksul teate saamisest arvates, kas ta on arvutusvea parandamisega nõus. Kui Pakkuja arvutusvea parandamisega ei nõustu, lükkab hankija pakkumuse tagasi.
6. **LISAD**

Lisa 1 - Pakkumuse maksumuse tabel

Lisa 2 - Jäätmejaama haldamise tarkvara funktsionaalsus

Lisa 3 - Pakkuja teostatud tööde nimekiri

*Lisa 1.*Pakkumuse maksumuse tabel

|  |  |  |  |  |  |
| --- | --- | --- | --- | --- | --- |
| **Teenuse nimetus** | **Ühik** | **Kogus** | **Maksumus ilma KM-ta** | **Maksumus koos KM-ga** | **Kokku** |
| Tarkvara ostmine koos liitumise ja koolitustasuga | tk | 1 |  |  |  |
| Tarkvara igakuine khaldamine - aluskaarditeenus, klienditugi, tarkvarauuendus ja andmekogu majutus | tk | 1 |  |  |  |

Kinnitame, et meie pakkumuse maksumuses on igakülgselt arvesse võetud:

1. KE ja selle lisad kõiki KE-s ja selle lisades sätestatud ja nendest tulenevaid Pakkuja kohustusi, ülesandeid, tegevusi ja toiminguid;
2. kõiki kulusid, riske ja asjaolusid ning kõiki tingimusi, mis võiks pakkumuse maksumust mõjutada.

1. Kinnitame, et:
2. oleme saanud Hankijalt kogu käesoleva pakkumuse koostamiseks vajaliku informatsiooni ning oleme tutvunud kõikide seonduvate asjaolude ning tingimustega;
3. oleme kontrollinud ning veendunud, et eelnimetatud dokumentides ei ole olulisi vigu ega puudusi, mis takistaks pakkumuse esitamist;
4. nõustume KE ja selle lisade tingimustega ning anname endale täielikult aru töövõtja vastutuse ning kohustuste mahust.

Pakkumuse koostamisel oleme arvesse võtnud kõik käesoleva hanke teostamiseks vajalikud Pakkuja teenused, tegevused ja toimingud, kaasa arvatud need, mis ei ole otseselt kirjeldatud KE-s ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja volitatud esindaja nimi ja allkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkirjastatud digitaalselt/

*Lisa 2. Jäätmejaama haldamise tarkvara funktsionaalsus*

1. Jäätmejaama moodul võimaldab:

* Tuvastada, missuguse omavalitsuse elanikud ja millal jäätmejaama külastavad;
* Sisestada jäätmejaama rakenduses konkreetse kliendi toodud jäätmed infosüsteemi üksikute jäätmeliikide kaupa hinnakirjas määratud jäätmeliikide osas ühtse tehinguna;
* Arvestada jäätmeliikide vastuvõtmisel kehtivaid piiranguid ja hinnasoodustusi, kui neid esineb;
* Arvutada jäätmejaama rakenduses kõiki eeltoodud asjaolusid arvestades tarkvara abil kliendi poolt tasumisele kuuluv summa, arvestades erinevaid hindasid, sh tasuta üleandmisele kuuluvaid jäätmeliike ja –koguseid ning tasuta üleantavaid jäätmeliike, mille kogust ei määrata;
* Väljastada kliendi soovil tema tehingu kohta kviitungi;
* Võimaldada nii jäätmejaama mooduli- kui jäätmejaama rakenduse poolel teostada päringuid ja aruannete koostamist (nt jäätmejaama moodulis päeva- ja kuuaruanded ning samad aruanded sisse tulnud jäätmeliikide kaupa kohalike elanike poolt jäätmejaama toodud ulatuses).

1. Pakkuja viib läbi koolituse tarkvara kasutamise osas. Koolituse läbiviimise tähtaja lepitakse hankijaga kokku, kuid enne tarkvara tärkvara käivitamist.
2. Pakkuja osutab teenust tarkvara haldamise - aluskaarditeenuse, klienditoe, tarkvarauuenduste ja andmekogu majutuse osas.

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja volitatud esindaja nimi ja allkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkirjastatud digitaalselt/

*Lisa 3. Pakkuja teostatud tööde nimekiri*

1.

2.

3.

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja volitatud esindaja nimi ja allkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkirjastatud digitaalselt/